****

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA VLADISLAVCI

 **Općinski načelnik**

KLASA : 940-01/19-01/11

URBROJ : 2158/07-02-19-01

Vladislavci, 18. listopada 2019.

Na temelju članka 36. Statuta Općine Vladislavci („Službeni glasnik“ Općine Vladislavci broj 3/13, 3/17 i 2/18), članka 34. Zakona o fiskalnoj odgovornosti („Narodne novine“, broj 111/18.), i članka 7. Uredbe o sastavljanju i predaji Izjave o fiskalnoj odgovornosti i izvještaja o primjeni fiskalnih pravila („Narodne novine“ broj 95/19) Općinski načelnik Općine Vladislavci, d o n o s i

**PROCEDURU UPRAVLJANJA I RASPOLAGANJA NEKRETNINAMA**

**U VLASNIŠTVU OPĆINE VLADISLAVCI**

Članak 1.

Ovom Procedurom propisuje se način i postupak upravljanja i raspoLAganja imovinom u vlasništvu Općine Vladislavci.

Članak 2.

Postupak upravljanja i raspolaganja nekretninama provodi se po slijedećoj proceduri:

|  |  |  |
| --- | --- | --- |
| **AKTIVNOST** | **ODGOVORNOST** | **ROK** |
| **KUPNJA, PRODAJA ILI ZAMJENA NEKRETNINA** |
| Zaprimanje zahtjeva zainteresirane stranke, odnosno pokretanje postupka po službenoj dužnosti | Pročelnik JUO | U roku od 30 dana ocjenjuje se osnovanost zahtjeva |
| Pribavljanje podataka o tržišnoj vrijednosti nekretnine provodi se sukladno važećim propisima. Tržišna vrijednost nekretnine utvrđuje se putem stalnih sudskih vještaka ili stalnih sudskih procjenitelja koji o istome izrađuju procjembeni elaborat | Pročelnik JUO | U roku od 8 dana od dana pokretanja postupka |
| Donošenje Odluke o kupnji/prodaji nekretnine po tržišnoj cijeni koju donosi općinsko vijeće | Općinsko vijeće | U roku od 90 dana od pozitivnog mišljenja Procjeniteljskog povjerenstva za procjenu vrijendosti nekretnina na području Osječko-baranjske županijen a procjembeni elaborat o tržišnoj vrijednosti nekretnine |
| Objava natječaja | Općinski načelnik | Nakon donošenja Odluke o kupnji/prodaji nekretnine |
| Zaprimanje ponuda | Upravni referent JUO | U skladu s rokovima objavlljenim u javnom natječaju, s tim da rok ne može biti kraći od 8 dana od dana objave natječaja |
| Otvaranje ponuda i sastavljanje zapisnika o postupku otvaranja ponuda i zapisnika o pregledu i ocjeni ponuda | Povjerenstvo za provedbu postupka kupnje/prodaje nekretnine | U skladu s rokovima objavljenim u javnom natječaju |
| Podnošenje prijedloga načelniku/općinskom vijeću za donošenje odluke o izboru najpovoljnijeg ponuditelja ili o odbijanju ponude | Povjerenstvo za provedbu postupka kupnje/prodaje nekretnine | U roku od 30 dana od dana otvaranja ponuda  |
| Donošnje odluke o odabiru najpovoljnije ponude, odnosno Odluke o odbijanju ponude | Općinski načelnik/Općinsko vijeće | U roku od 15 dana od dana podnošenja prijedloga Odluke općinskom načelniku/vijeću |
| Sklapanje ugovora s odabranim ponuditeljem | Općinski načelnik  | U roku od 30 dana od donošenja Odluke o izboru najpovoljnijeg ponuditelja |
| **DAVANJE U ZAKUP ZEMLJIŠTA** |
| Zaprimanje zahtjeva zainteresirane stranke, odnosno pokretanje postupka po službenoj dužnosti | Pročelnik JUO | U roku od 30 dana ocjenjuje se osnovanost zahtjeva |
| Donošenje Odluke o raspisivanju javnog natječaja za zakup zemljišta u vlasništvu Općine Vladislavci, sve u skladu s važećom Odlukom o načinu, uvjetima i postupku raspolaganja imovinom u vlasništvu Općine Vladislavci | Općinski načelnik | U roku od 90 dana od dana pokretanja postupka |
| Objava natječaja | Općinski načelnik | Nakon donošenja Odluke o raspisivanju javnog natječaja za zakup zemljišta u vlasništvu Općine Vladislavci |
| Zaprimanje ponuda | Upravni referent JUO | U skladu s rokovima objavlljenim u javnom natječaju, s tim da rok ne može biti kraći od 8 dana od dana objave natječaja |
| Otvaranje ponuda i sastavljanje zapisnika o postupku otvaranja, pregleda i ocjene ponuda | Povjerenstvo za provedbu postupka javnog natječaja za zakup | U skladu s rokovima objavljenim u javnom natječaju |
| Podnošenje prijedloga načelniku/općinskom vijeću za donošenje odluke o izboru najpovoljnijeg ponuditelja ili o odbijanju ponude | Povjerenstvo za provedbu postupka javnog natječaja za zakup | U roku od 30 dana od dana otvaranja ponuda |
| Donošnje odluke o odabiru najpovoljnije ponude, odnosno Odluke o odbijanju ponude | Općinski načelnik/Općinsko vijeće | U roku od 30 dana od dana podnošenja prijedloga Odluke općinskom načelniku/vijeću |
| Sklapanje ugovora s odabranim ponuditeljem | Općinski načelnik | U roku od 30 dana od donošenja Odluke o izboru najpovoljnijeg ponuditelja |

Članak 3.

Ova Procedura stupa na snagu danom donošenja i objavit će se na internet stranici Općine Vladislavci (www.opcina-vladislavci.hr)

OPĆINSKI NAČELNIK

Marjan Tomas, v. r.